**ВРЕМЕНСКЕ РЕЧЕНИЦЕ**

Прочитај следеће примере и подвуци зависне реченице које означавају време када се врши радња у зависносложеној реченици:

1. Када сам стигао, сви су разрогачили очи.
2. Мирно сам корачао док су се други гуркали.
3. Откад сам отиша, нисам срео такве људе.

Одговор:

1. **Када** сам стигао, сви су разрогачили очи.
2. Мирно сам корачао **док** су се други гуркали.
3. **Откад** сам отиша, нисам срео такве људе.

**Временске реченице показују време вршења радње зависносложене реченице. Употребљавају се у служби ПРИЛОШКЕ ОДРЕДБЕ ЗА ВРЕМЕ.**

Временске реченице које одговарају на питање КАД? почињу следећим **везницима**:

**КАД, ДОК, ПОШТО, ЧИМ НАКОН ШТО, САМО ШТО, ТЕК ШТО, ПРЕ НЕГО ШТО**

Кад су стигли, телефон није престајао да звони.

Док сам се враћала, видела сам у излогу посластичарнице чоколадну торту.

Пре него што је отишао на путовање, купио је грицкалице.

Временске реченице које одговарају на питање КОЛИКО ДУГО? почињу **везницима**:

**ДОК, ОТКАД, ОТКАКО**

Седећу овде док се не јавиш.

Откад је отишла, нисам је чуо.

**ИНТЕРПУНКЦИЈА:**

Ако се временска реченица налази на почетку зависносложене реченице (инверзија) одваја се запетом.

ВЕЖБАЊЕ:

1. Подвуци временске реченице у следећем тексту:

Док је она намештала хаљину, да би изашла пред свет са мужем, он се, прекрстивши се тајно, отрже кроз врата, чим чу топот коња, и нађе се лицем у лице са братом.

(Милош Црњански: *Сеобе*)

1. Коју службу имају временске реченице у следећем тексту?

Једном у пролеће, када се врело сунце клонило смирају, у Москви се, крај Патријаршијског рибњака, појавише два грађанина... Један од њих је гледао према хоризонту док је сунце залазило. Онда се тргао.

(Михаил Булгаков; *Мајстор и Маргарита*)